ડાકોરમાં લાખો શ્રદ્ધાળુઓના ધસારાને રોકવા તંત્ર દ્વારા 45 આડબંધ ઊભા કરવામાં આવ્યા હતા. દરેક આડબંધોને નંબરો આપવામાં આવ્યા હતા. આડબંધમાં યાત્રાળુઓને શાંતિથી બેસાડવા, આડબંધ ખૂલે ત્યારે દોડાદોડી ન કરવા, અચાનક બીમાર પડે તો નજીકના મેડિકલ કેમ્પમાં સારવારની વ્યવસ્થા કરાઈ હતી. રણછોડરાય મંદિરના મુખ્ય દરવાજાનાં પગથિયાં પર રેમ્પ અને મંદિરના ઘુમ્મટથી સીધા ગર્ભગૃહમાં બિરાજમાન રણછોડરાય ભગવાનના ચરણ સુધીનાં દર્શન થાય તે માટે રેમ્પની વ્યવસ્થા ગોઠવવામાં આવી હતી.